
Atbildes uz 24.08.2026. uzdotajiem jautājumiem 


1.Jautājums:
Jautājums par LNSC 2026/16 Tehniskās specifikācijas 18.9. un 18.10. punktu:

Pacēlāja minimālais nomas laiks ir diena, neskatoties uz to, cik stundas tas tiks noslogots.

Finanšu piedāvājumā jānorāda 1h cena, 

Vai nebūtu nepieciešams labot uz diennakti, lūdzu? 

Atbilde:
Pēc Pasūtītāja rīcībā esošās publiski pieejamās informācijas pacēlāju nomas pakalpojumi tirgū tiek piedāvāti arī ar stundas likmi.

Tehniskās specifikācijas 18.9. un 18.10. punktā ir noteikts pakalpojuma veids, tā apraksts un pacēlāja izmantošanas mērķis – lielformāta materiālu uzstādīšana/montāža Rīgas valstspilsētas pašvaldības teritorijā, paredzot montāžas darbu veikšanu augstumā līdz 5 m no zemes.

Atbilstoši Tehniskās specifikācijas 18.9. punktam pretendentam jānorāda pacēlāja nomas cena par vienu stundu, tajā ietverot transporta, piegādes un citas ar pacēlāja nodrošināšanu saistītās izmaksas. Savukārt 18.10. punktā jānorāda viena cilvēka darba stundas likme par attiecīgo montāžas darbu veikšanu ar pacēlāju.

Ņemot vērā minēto, Pasūtītāja ieskatā Tehniskās specifikācijas 18.9. punktā noteiktās mērvienības “1 h” maiņa uz diennakti nav nepieciešama, līdz ar to grozījumi iepirkuma dokumentācijā netiks veikti.

